pythainlp/thai-wiki-dataset-v4 huggingface dataset:
สโมสรฟุตบอลปัคทาคอร์ ทาชเคนต์

สโมสรฟุตบอลปัคทาคอร์ ทาชเคนต์  เป็นสโมสรฟุตบอลในกรุงทาชเคนต์ ประเทศอุซเบกิสถาน ชื่อสโมสร "ปัคทาคอร์" มาจากคำในภาษาเปอร์เซียสองคำประสมกันและมีความหมายว่า "คนปลูกฝ้าย"
ปัคทาคอร์เป็นสโมสรเดียวจากสาธารณรัฐสังคมนิยมโซเวียตอุซเบกที่เคยแข่งขันในโซเวียตท็อปลีก ซึ่งเป็นลีกสูงสุดของสหภาพโซเวียต และแข่งขันในอุซเบกิสถานซูเปอร์ลีกนับตั้งแต่ฤดูกาล 1992 หลังจากสหภาพโซเวียตล่มสลาย ปัคทาคอร์ชนะเลิศอุซเบกิสถานซูเปอร์ลีกในฤดูกาล 2019 ซึ่งเป็นสมัยที่ 12 โดยก่อนหน้านี้ปัคทาคอร์ยังเคยชนะเลิศหกสมัยติดต่อกันตั้งแต่ฤดูกาล 2002 ถึง 2007
ประวัติ.
ปัคทาคอร์ลงแข่งขันนัดแรกในวันที่ 8 เมษายน ค.ศ. 1956 กับสโมสรฟุตบอลจากเมืองโมโลตอฟ (เปียร์มในปัจจุบัน) และเลื่อนชั้นสู่โซเวียตท็อปลีกในฤดูกาล 1959 นับตั้งแต่นั้นมาปัคทาคอร์ก็เลื่อนชั้นและตกชั้นระหว่างโซเวียตท็อปลีกและโซเวียตเฟิสต์ลีกซึ่งเป็นลีกระดับสองของสหภาพโซเวียต ปัคทาคอร์เคยเข้ารอบชิงชนะเลิศโซเวียตคัพใน ค.ศ. 1968 แต่แพ้ตอร์ปิโดมอสโกในรอบชิงชนะเลิศ 0–1 อย่างไรก็ตาม ปัคทาคอร์ถือเป็นสโมสรจากเอเชียกลางเพียงสโมสรเดียวที่เคยเข้ารอบชิงชนะเลิศรายการนี้
อุบัติเหตุทางการบินในฤดูกาล 1979.
โศกนาฏกรรมครั้งใหญ่ที่สุดที่เกิดขึ้นกับสโมสรปัคทาคอร์เกิดขึ้นในวันที่ 11 สิงหาคม ค.ศ. 1979 ระหว่างที่ปัคทาคอร์เดินทางไปแข่งขันกับดือนามามินสค์ที่กรุงมินสค์ สาธารณรัฐสังคมนิยมโซเวียตเบียโลรัสเซีย (ประเทศเบลารุสในปัจจุบัน) เครื่องบินที่สโมสรโดยสารชนกับเครื่องบินอีกลำหนึ่งกลางอากาศเนื่องจากความผิดพลาดของเจ้าหน้าที่ควบคุมการจราจรทางอากาศใกล้กับเมืองดนีปรอดแซร์ฌึนสก์ สาธารณรัฐสังคมนิยมโซเวียตยูเครน (ปัจจุบันคือเมืองกามิยันสแก ประเทศยูเครน) ผู้โดยสารและลูกเรือบนเครื่องบินทั้งสองลำเสียชีวิตทั้งหมด รวมทั้งผู้เล่นและเจ้าหน้าที่ของสโมสรปัคทาคอร์จำนวน 17 คนได้แก่
แม้ว่าจะได้รับผลกระทบจากอุบัติเหตุทางอากาศ แต่สโมสรก็ยังคงทำผลงานได้ดี โดยทำผลงานดีที่สุดในฤดูกาล 1982 ฤดูกาลนั้นปัคทาคอร์จบฤดูกาลด้วยอันดับที่ 6 แม้ว่าในช่วงหลังผลงานจะแย่ลงเนื่องจากอันเดรย์ ยาคูบิค ซึ่งเป็นผู้เล่นคนสำคัญช่วงหลังจากอุบัติเหตุได้ย้ายออกจากสโมสรกลับบ้านเกิดที่กรุงมอสโก และปัคทาคอร์ตกชั้นลงไปแข่งขันในโซเวียตเฟิสต์ลีกก็ตาม
หลังสหภาพโซเวียตล่มสลาย.
หลังจากสหภาพโซเวียตล่มสลาย ประเทศในกลุ่มเครือรัฐเอกราชรวมทั้งอุซเบกิสถานซึ่งเคยมีทีมแข่งขันในลีกของสหภาพโซเวียตเดิมต่างก็แยกตัวไปตั้งลีกเป็นของตัวเอง ปัคทาคอร์ลงแข่งขันในอุซเบกิสถานซูเปอร์ลีกนับตั้งแต่นั้น นอกจากนี้ปัคทาคอร์ยังได้เป็นตัวแทนของลีกอุซเบกิสถานเข้าแข่งขันในเอเอฟซีแชมเปียนส์ลีกหลายครั้ง ผลงานที่ดีที่สุดในระดับทวีปเอเชียได้แก่เข้ารอบรองชนะเลิศในฤดูกาล 2002–03 และฤดูกาล 2004 โดยแพ้บีอีซี เทโรศาสนและซ็องนัมอิลฮวาชุนมาตามลำดับ
คู่แข่งสำคัญ.
สโมสรที่ถือเป็นคู่แข่งสำคัญของปัคทาคอร์ได้แก่บุนยอดกอร์ซึ่งตั้งอยู่ในกรุงทาชเคนต์เช่นเดียวกัน และเนฟต์ชี ฟาร์ฆอนาซึ่งเป็นสโมสรเก่าแก่เช่นเดียวกับปัคทาคอร์ การแข่งขันระหว่างปัคทาคอร์และฟาร์ฆอนาถือได้ว่าเป็นเอลกลาซิโกแห่งอุซเบกิสถาน
ผลงานระดับทวีป.
<templatestyles src="Reflist/styles.css" />
ทัง โหล่วเหวิน

ทัง โหล่วเหวิน หรือ ร๊อกซาเน่ ถง  เป็นนักแสดง, พิธีกรรายการโทรทัศน์, นางแบบหญิงชาวจีน มีผลงานเด่นคือ เกมโกง โค่นพันธมิตร, เปาบุ้นจิ้น
ประวัติ.
เธอเกิดที่ฮ่องกง เธอเป็นลูกคนโต โดยเธอมีน้องสาวสองคน เธอเป็นหลานสาวของ Kent Tong นักแสดงชาวฮ่องกง เธอจบการศึกษาจาก มหาวิทยาลัยยูนิเวอร์ซิตี คอลเลจ ลอนดอน
ในปี 2012 เธอเข้าประกวดนางงามฮ่องกงและติดอันดับ 6 เธอได้รับรางวัลทูตการท่องเที่ยว ต่อมาเธอได้เซ็นสัญญาเป็นนางแบบกับค่าย Primo ต่อมาเธอได้แสดงละครกับช่อง TVB และเริ่มแสดงเรื่องแรกในซิทคอม "Come Home Love" ในบท หลี่ ซือซื่อ และเธอยังเป็นพิธีกรร่วมในรายการเพื่อการศึกษา "Sidewalk Scientist" (ในซีซั่น 2)
ในปี 2015 ละครเรื่อง "With or Without You" เธอรับบทเป็น หยินหัง เธอได้แสดงนำเป็นเรื่องแรกในปี 2017 "The Tofu War," แสดงนำร่วมกับ Nancy Sit และ Lai Lok-yi
ในปี 2019 เธอแสดงในละครเรื่อง "Handmaidens United" คู่กับ Jacqueline Wong ในปี 2019 Tong ได้รับเลือกให้มาแสดงแทน Jacqueline Wong ในการถ่ายทำ "Forensic Heroes IV."
References.
<templatestyles src="Reflist/styles.css" />
การทำแท้งด้วยยา

การทำแท้งด้วยยา หรือ การยุติการตั้งครรภ์ด้วยยา คือการชักนำให้เกิดการแท้งโดยการใช้ยา แทนที่จะเป็นการทำหัตถการหรือการผ่าตัด สูตรยาที่มีการแนะนำให้ใช้มักเป็นการใช้ยาหลายอย่างร่วมกัน โดยเริ่มจากไมฟีพริสโตนแล้วตามด้วยไมโซพรอสตอล การทำแท้งโดยใช้ยาทั้งสองอย่างนี้ถือเป็นการทำแท้งด้วยยาที่ปลอดภัยและได้ผลในหลายอายุครรภ์ หากไม่มีหรือไม่สามารถใช้ไมฟีพริสโตนได้อาจใช้ไมโซพรอสตอลเพียงอย่างเดียวก็ได้
แจ๊ค ธนพล

ธนพล สัมมาพรต ชื่อเล่น แจ๊ค มีชื่อในการแสดงว่า แจ๊ค ธนพล (เกิด 19 เมษายน พ.ศ. 2519) เป็นนักร้องลูกทุ่งชายชาวไทย เคยเป็นศิลปินสังกัดแกรมมี่โกลด์และอาร์สยาม มาก่อน นอกจากนี้ยังเคยออกอัลบั้มเพลงสตริงหนึ่งชุด ในขณะใช้ชื่อ “ท็อป ทาเล้นท์” มีเพลงที่เป็นที่รู้จักคือเพลง อยากกราบงามๆ ปัจจุบันเป็นไผ่ร้อยกอ มีผลงานเป็นที่รู้จักมากมาย อาทิ "คนที่รอคอย", "คนแบกรัก", "รอดอกงิ้วบาน", "ขอโง่อีกสักครั้ง", "จดหมายลาจิ๋ม"เป็นต้น
ประวัติ.
เขาเกิดเมื่อวันที่ 19 เมษายน พ.ศ. 2519 ที่กรุงเทพมหานคร มีน้องสาว 1 คน
เขาเข้าสู่วงการบันเทิงแรกๆ โดยใช้ชื่อว่า ยอดยศ พจน์วิจิตร ออกอัลบั้มแนวลูกกรุงเมื่อปี พ.ศ. 2537 ในชุด "ภาคแรกแตกหนุ่ม" และออกอัลบั้มแนวสตริงเมื่อปี พ.ศ. 2538 ชื่อว่า "ท็อป ทาเล้น" มีเพลงเอกคือ จีบยาก, แรงเรอะ, ร้องไห้ส่วนตัว, อยากกราบงามๆ ฯลฯ ก่อนที่จะหันมาจับไมค์ร้องเพลงลูกทุ่งในปี พ.ศ. 2547 จากการออกอัลบั้มในแนวลูกทุ่งชุดแรกชื่อ "คนที่รอคอย" ภายใต้สังกัดแกรมมี่โกลด์ และเป็นอัลบั้มเดียวที่เขาออกกับค่ายนี้ จนกระทั่งหายหน้าจากวงการไปช่วงหนึ่ง และกลับเข้าสู่วงการโดยการเป็นศิลปินสังกัดอาร์สยาม ออกซิงเกิล 2 เพลง ได้แก่ "ขอโง่อีกสักครั้ง" และ "จดหมายลาจิ๋ม" ก่อนที่เขาจะหมดสัญญากับอาร์สยาม และออกมาเป็นศิลปินอิสระ และออกผลงานเพลงล่าสุด "ดอกไม้ริมทาง"
ชีวิตส่วนตัว เคยคบหาดูใจกับ จ๊ะ นงผณี ถึง 7 ปี แต่ก็เลิกรากันไป ปัจจุบัน สมรสกับ เอม รมิดา สุขพิทักษ์
ผลงานเพลง.
ผลงานร่วมศิลปินอื่น.
The Man City Lion Project ชาย เมืองสิงห์ (2558).
เป็นอัลบั้มที่นำเพลงเก่าของ ชาย เมืองสิงห์ มาขับร้องใหม่โดยศิลปินลูกทุ่งจากค่าย อาร์สยาม กว่า 18 ชีวิต
ซันไชน์ (เพลงของแกเบรียล)

"ซันไชน์" (อังกฤษ: Sunshine) คือเพลงของ แกเบรียล นักร้องหญิงชาวอังกฤษ แต่งโดย แกเบรียล และ โจนาธาน ชอร์ตเทน ใช้เป็นซิงเกิลเปิดตัวอัลบั้มที่สามของเธอที่ชื่อว่า "ไรส์" (พ.ศ. 2542) เพลงนี้กลายเป็นเพลงที่ติดอันดับท็อป 10 ของเธอ โดยครองอันดับที่ 9 ใน ชาร์ตซิงเกิลแห่งสหราชอาณาจักร
ในปี พ.ศ. 2562 ร่วมกับ Katie Chatburn และ Ignition Orchestra ได้ร่วมงานกับแกเบรียลโดยนำเวอร์ชัน Wookie remix มาบันทึกเสียงใหม่เป็นเวอร์ชันออเคสตราสำหรับลงอัลบั้มคัฟเวอร์ "" เป็นอัลบั้มเพลงแนวยูเคการาจ
ในเดือนกันยายน พ.ศ. 2562 NME ได้เขียนถึงเวอร์ชัน Wookie remix ของ "ซันไชน์" ลงในบทความ "25 essential UK garage anthems"
หลุทวิหาร

ฮาลุดวิหาร (อักษรโรมัน: Halud Vihara) เป็นบริเวณที่อยู่ห่างไป ทางตะวันตกเฉียงใต้จากแหล่งมรดกโลกโสมปุระมหาวิหาร (Somapura Mahavihara) ในปาหาฑปูร์ (Pahapur) ในอำเภอนาวคาวน์ของประเทศบังกลาเทศ ลักษณะเฉพาะของบริเวณนี้คือ "เนินขนาดใหญ่ที่กว้าง 100 ฟุตกับสูง 25 ฟุต" แต่ยังมีเนินอื่นและส่วนโครงสร้างอิฐที่ยังหลงเหลืออยู่ ประติมากรรมบางส่วนถูกนำออกไปจากบริเวณ เพราะเกิดจากชาวบ้านนำอิฐมาใช้ใหม่ บริเวณนี้ตั้งอยู่ในหมู่บ้านฮาลุดวิหาร ซึ่งรู้จักกันในชื่อท้องถิ่นว่า ทวีปคัญช์ (Dvipganj) การขุดค้นแสดงให้เห็นถึงบริเวณของศาสนาพุทธในสมัยกลางตอนต้น ซึ่งเป็นช่วงเวลาเดียวกันกับสมปุระมหาวิหารกับสีตาโกฏวิหาร ในนาวับคัญช์ อำเภอทินัชปุระ
สถานะมรดกโลก.
หลุทวิหารได้รับการขึ้นทะเบียนโดยยูเนสโกในรายชื่อเบื้องต้นเมื่อวันที่ 17 กุมภาพันธ์ ค.ศ. 1999 ในหมวดหมู่วัฒนธรรม
นอร์ท อเมริกัน X-15

นอร์ท อเมริกัน X-15 เป็นเครื่องบินทดสอบไฮเปอร์โซนิคที่ขับเคลื่อนด้วยเครื่องยนต์จรวด ถูกใช้งานโดยกองทัพอากาศสหรัฐและนาซ่า 
X-15 ได้ทำสถิติเกี่ยวกับความเร็วและความสูงได้ในทศวรรษที่ 1960 โดยได้บินข้ามเส้นคาร์มันน์และกลับมาพร้อมกับข้อมูลที่จำเป็นในการออกแบบอากาศยานและยานอวกาศ สถิติโลกของ X-15 สำหรับเครื่องบินแบบมีคนขับที่ทำความเร็วได้สูงสุดเกิดขึ้นในเดือนตุลาคม ปี 1967 เมื่อ วิลเลี่ยม เจ.ไนท์ บินด้วยความเร็ว มัค 6.70 (7,274 กม./ชม. ; 2,021 เมตร/วินาที) ที่ความสูง 31,120 เมตร สถิตินี้ยังคงไม่มีใครทำลายได้ในปัจจุบัน
ในระหว่างโครงการ X-15 นักบินจำนวน 12 คนได้บินรวมกันทั้งหมด 199 เที่ยวบิน ซึ่ง 8 คนในนี้มีเที่ยวบินถึง 13 เที่ยวบินที่ตรงกับเกณฑ์ของกองทัพอากาศที่ว่า นักบินที่บินขึ้นไปสูงกว่า 50 ไมล์ (80 กม.) จะถูกนับว่าเป็นนักบินอวกาศ ทำให้นักบินของกองทัพอากาศได้รับเหรียญตรานักบินอวกาศในทันที
จิตรคุปตมนเทียร (ขชุราโห)

จิตรคุปตมนเทียร (Chitragupta temple) เป็นโบสถ์พราหมณ์ที่สร้างขึ้นในศตวรรษที่ 11 เพื่อบูชาพระสุรยะ ตั้งอยู่ในเมืองขชุราโห รัฐมัธยประเทศ ประเทศอินเดีย ในทางสถาปัตยกรรมแล้วมีลักษณะที่คล้ายเคียงมากกับเทวีชรทัมพีมนเทียรซึ่งตั้งอยู่ใกล้กัน
ประวัติ.
จากหลักฐานทางจารึกพบว่าการก่อสร้างของมนเทียรน่าจะมีขึ้นในราวปี 1020-1025 และน่าจะมีการวางศิลาฤกษ์ในวนัที่ 23 กุมภาพันธ์ 1023 ในโอกาสของพิธีศิวราตรี
สถาปัตยกรรม.
จิตรคุปตมนเทียรมีลักษณะที่ใกล้เคียงกับเทวีชคทัมพีมนเทียรซึ่งตั้งอยู่ใกล้กัน มีครรภคฤห์ที่มีพื้นที่สำหรับปริกรม, ซุ้มหน้าประตู, มหามณฑป และโถงทางเข้า โถงหลักมีเพดานเป็นการออกแบบในรูปแปดเหลี่ยม ตกแต่งอย่างวิจิตรมากกว่าชคทัมพีมนเทียร จึงเป็นไปได้ว่าจิตรคุปตมนเทียรนี้สร้างขึ้นภายหลังไล่เลี่ยกัน ส่วนหลังคาที่เป็นลักษณะไล่ระดับนั้นไม่ได้โดดเด่นหากเทียบกับมนเทียรอื่น ๆ ในขชุราโห
เทวรูป.
ภายในครรภคฤห์ประดิษฐานเทวรูปที่ปรักหักพังเล็กน้อยสูง เป็นรูปเคารพของพระสุรยะประทับยืนบนราชรถม้าเจ็ดตัว ทรงเครื่องประดับและทรงถือดอกบัว บนขื่อหระตูของครรภคฤห์ปรากฏรูปสลักของพระสุรยะในลักษณะใกล้เคียงกัน
บิลบอร์ดเจแปนฮอต 100

"บิลบอร์ดเจแปน"ฮอต 100  เป็นชาร์ตเพลงรายสัปดาห์ในประเทศญี่ปุ่นซึ่งรวบรวมข้อมูลโดยบิลบอร์ดเจแปนและฮันชินคอนเทนส์ลิงก์ตั้งแต่เดือนกุมภาพันธ์ ค.ศ. 2008 ชาร์ตเพลงนี้จะปรับปรุงข้อมูลช่วงกลางสัปดาห์
เพลงแรกที่ขึ้นอันดับ 1 ในชาร์ตนี้คือ ""สเต็ปแอนด์โก" โดยวงอาราชิ โดยส่วนใหญ่แล้วเพลงที่ขึ้นอันดับ 1 จะเป็นเพลงภาษาญี่ปุ่น อย่างไรก็ตาม เพลงจากต่างประเทศเคยขึ้นอันดับ 1 ในชาร์ตนี้จำนวน 4 เพลงได้แก่ "บลีดดิงเลิฟ" โดยเลโอนา ลูวิส (8 พฤษภาคม ค.ศ. 2008) "เบลมอิตออนเดอะเกิลส์" โดยมิคา (28 กันยายน ค.ศ. 2009) "บอร์นดิสเวย์" โดยเลดีกากา (11 เมษายน ค.ศ. 2011) และ "แกลดยูเคม"" โดยวงเดอะวอนเทด (20 พฤษภาคม ค.ศ. 2013) วงไอดอลเอเคบีโฟร์ตีเอตมีเพลงอันดับ 1 มากที่สุด โดยมีจำนวน 43 เพลง
การจัดอันดับ.
ในช่วงแรก (ค.ศ. 2008–2010) ชาร์ตจะใช้ข้อมูลจากยอดขายซีดีซิงเกิลโดยซาวด์สแกนเจแปน จากยอดขายแผ่นซีดีตามร้านทั่วประเทศ และข้อมูลจากสถานีวิทยุทั่วประเทศซึ่งรับจากบริษัทแพลนเทคในประเทศญี่ปุ่น ในเดือนธันวาคม ค.ศ. 2010 ชาร์ตนี้ได้เริ่มนำข้อมูลจากการสั่งซื้อออนไลน์และยอดขายจากไอทูนส์เจแปนเข้ามาประกอบ นอกจากนี้ ข้อมูลจากการทวีตเกี่ยวกับเพลงซึ่งรวบรวมโดยเอ็นทีทีเดตาและข้อมูลจากเกรซโนตซึ่งนับจำนวนครั้งที่ซีดีถูกเปิดโดยคอมพิวเตอร์ก็เริ่มนำมาใช้ตั้งแต่เดือนธันวาคม ค.ศ. 2013 นอกจากนี้บิลบอร์ดเจแปนได้เริ่มประสานงานกับบริษัทจำหน่ายเพลงและบริษัทให้บริการสตรีมตั้งแต่ ค.ศ. 2016 เพื่อเปิดช่องทางให้ผู้ฟังซื้อเพลงได้
ฉนวนลาชึน

ฉนวนลาชึน  เป็นช่องเขา ที่เชื่อมระหว่างอาร์มีเนียกับสาธารณรัฐนากอร์โน-คาราบัค (อาร์ทซัค) ในทางนิตินัยฉนวนนี้ตั้งอยู่ในเขตลาชึนของอาเซอร์ไบจาน แต่ในทางพฤตินัยตั้งอยู่ในจังหวัดคาชาทัฆของสาธารณรัฐนากอร์โน-คาราบัคซึ่งประกาศตนเองเป็นเอกราช ภายในฉนวนเป็นที่ตั้งของเมืองลาชึน หมู่บ้านซาบุฆ และหมู่บ้านซุส
ในช่วงสงครามนากอร์โน-คาราบัคครั้งที่ 1 (พ.ศ. 2531–2537) ฉนวนลาชึนอยู่ภายใต้การควบคุมของกองทัพป้องกันสาธารณรัฐนากอร์โน-คาราบัค ในแถลงการณ์ต่อสหประชาชาติเมื่อวันที่ 18 กันยายน พ.ศ. 2548 เอลมาร์ มัมมัดยารอฟ รัฐมนตรีว่าการกระทรวงการต่างประเทศของอาเซอร์ไบจาน กล่าวว่า "เรื่องการติดต่อสื่อสารระหว่างชาวอาร์มีเนียที่อาศัยอยู่ในภูมิภาคนากอร์โน-คาราบัคของอาเซอร์ไบจานกับอาร์มีเนีย และระหว่างชาวอาเซอร์ไบจานที่อาศัยอยู่ในภูมิภาคนาคีชีวันของอาเซอร์ไบจานกับส่วนที่เหลือของประเทศ เราขอเสนอให้ทั้งสองฝ่ายสามารถใช้ฉนวนลาชึน –ซึ่งควรเรียกว่า "ถนนสายสันติ"– ได้ทั้งขาไปและขากลับ ภายใต้เงื่อนไขว่าความปลอดภัยของถนนสายนี้จะได้รับการรับประกันโดยกองกำลังรักษาสันติภาพนานาชาติในระยะเริ่มแรก"
จากผลของสงครามนากอร์โน-คาราบัค พ.ศ. 2563 ซึ่งจบลงด้วยข้อตกลงสงบศึกที่รัสเซียเป็นตัวกลางไกล่เกลี่ย ฉนวนลาชึนจะกลายเป็นจุดเชื่อมต่อระหว่างอาร์มีเนียกับสาธารณรัฐนากอร์โน-คาราบัค เพื่อรับประกันว่าการขนส่งผู้คนและสินค้าจะเป็นไปอย่างปลอดภัยภายใต้ข้อตกลงสงบศึกดังกล่าว รัสเซียจะส่งเจ้าหน้าที่รักษาสันติภาพไปประจำการที่ฉนวนในระยะเวลา 5 ปีแรก
ดินแดนรอบนากอร์โน-คาราบัคที่กลุ่มชาติพันธุ์อาร์มีเนียยึดครอง

ดินแดนรอบนากอร์โน-คาราบัคที่กลุ่มชาติพันธุ์อาร์มีเนียยึดครอง  คือพื้นที่โดยนิตินัยของอาเซอร์ไบจานที่ตั้งอยู่นอกแคว้นปกครองตนเองนากอร์โน-คาราบัคในอดีตและเคยถูกกองกำลังกลุ่มชาติพันธุ์อาร์มีเนียของสาธารณรัฐนากอร์โน-คาราบัค (อาร์ทซัค) ยึดครองหลังสิ้นสุดสงครามนากอร์โน-คาราบัคครั้งที่ 1 (พ.ศ. 2531–2537) พื้นที่ดังกล่าวมีอาณาเขตเทียบเท่ากับเขตต่าง ๆ ของสาธารณรัฐสังคมนิยมโซเวียตอาเซอร์ไบจาน ยกเว้นเขตแคลแบแจร์ซึ่งปัจจุบันครอบคลุมส่วนหนึ่งของอดีตแคว้นปกครองตนเองนากอร์โน-คาราบัคด้วย ณ เดือนพฤศจิกายน พ.ศ. 2563 พื้นที่เหล่านี้กำลังถูกโอนจากการควบคุมของกลุ่มชาติพันธุ์อาร์มีเนียกลับสู่การควบคุมของอาเซอร์ไบจานเนื่องจากผลของสงครามนากอร์โน-คาราบัค พ.ศ. 2563
ในขณะที่ประชากรส่วนใหญ่ของแคว้นปกครองตนเองนากอร์โน-คาราบัคเป็นกลุ่มชาติพันธุ์อาร์มีเนีย ประชากรส่วนใหญ่ของเขตต่าง ๆ ที่อยู่ติดกับแคว้นนี้เป็นกลุ่มชาติพันธุ์อาเซอร์ไบจานจนกระทั่งพวกเขาถูกเนรเทศออกไปในช่วงสงครามนากอร์โน-คาราบัคครั้งที่ 1 ระหว่างสงครามครั้งนี้ คณะมนตรีความมั่นคงแห่งสหประชาชาติได้ผ่านข้อมติ 4 ข้อซึ่งเรียกร้องให้กองกำลังทั้งหมดที่ยึดครองดินแดนรอบนากอร์โน-คาราบัคอยู่ถอนตัวออกไป ต่อมาใน พ.ศ. 2551 สมัชชาใหญ่แห่งสหประชาชาติได้ผ่านข้อมติที่ 62/243 ซึ่งเรียกร้องให้มีการถอนกองกำลังกลุ่มชาติพันธุ์อาร์มีเนียออกจากดินแดนที่ถูกยึดครองของอาเซอร์ไบจาน
หลังสงครามนากอร์โน-คาราบัคใน พ.ศ. 2563 กองกำลังกลุ่มชาติพันธุ์อาร์มีเนียสูญเสียการควบคุมเขตฟือซูลี, แจบรายึล, แซงกีลัน และกูบัดลือ และตกลงที่จะถอนตัวออกจากเขตอัฆดัม, แคลแบแจร์ และลาชึน โดยคืนให้แก่อาเซอร์ไบจานภายในวันที่ 1 ธันวาคม พ.ศ. 2563 ข้อตกลงนี้ได้รับการประมวลไว้ในสนธิสัญญาสันติภาพที่รัสเซียเป็นตัวกลางไกล่เกลี่ยและจะนำมาบังคับใช้โดยทหารรักษาสันติภาพของรัสเซียภายในช่วงห้าปีแรก ส่วนหนึ่งของข้อตกลงนี้ยังกำหนดให้รัสเซียส่งทหารรักษาสันติภาพไปประจำการที่ฉนวนลาชึนซึ่งเชื่อมต่ออาร์มีเนียเข้ากับพื้นที่ของสาธารณรัฐนากอร์โน-คาราบัคที่ยังคงอยู่ภายใต้การควบคุมของกลุ่มชาติพันธุ์อาร์มีเนีย
แทนตะวัน ทัดเดโอ มายอลิ แม็คจิโอลิ

แทนตะวัน ทัดเดโอ มายอลิ แม็คจิโอลิ (เกิด 24 เมษายน พ.ศ. 2546) ชื่อเล่น แทนเป็นนักแสดง นายแบบ นักกีฬาลูกครึ่งไทย-อิตาลี เริ่มเข้าสู่วงการบันเทิงตั้งแต่อายุ 12 ปี มีผลงานละครเรื่องแรก "เลือดมังกร ตอน เสือ" ในบทบาท "เสือ" (วัยเด็ก) ออกอากาศทางช่อง 3 เมื่อปี 2558 และได้ประกวด Smart Boy 2019 ในการประกวดไทยซุปเปอร์โมเดลคอนเทสต์ 2019 ได้รับรางวัลชนะเลิศ
ประวัติ.
แทนตะวันเกิดเมื่อวันที่ 24 เมษายน พ.ศ. 2546 เป็นนักแสดง นายแบบ นักกีฬาลูกครึ่งไทย-อิตาลี มีน้องชายชื่อ ปราณตะวัน ฟิลิปโป้ มายอลิ แม็คจิโอลิ ปัจจุบันอาศัยกับครอบครัวที่ประเทศไทยสำเร็จการศึกษาโรงเรียนมัธยมศึกษาที่โรงเรียนสาธิตแห่งมหาวิทยาลัยรังสิต
แทนตะวันเริ่มเข้าสู่วงการบันเทิงตั้งแต่อายุ 12 ปี มีผลงานละครเรื่องแรก "เลือดมังกร ตอน เสือ" ในบทบาท "เสือ" (วัยเด็ก) ออกอากาศทางช่อง 3 เมื่อปี 2558 ปัจจุบันเมื่อปี 2562 แทนตะวันได้ประกวด Smart Boy 2019 ในการประกวดไทยซุปเปอร์โมเดลคอนเทสต์ 2019 ได้รับรางวัลชนะเลิศ ได้ลงนามสัญญาเป็นนักแสดงในสังกัดช่อง 7 เอชดี 5 ปีปัจจุบันเป็นนักแสดงอิสระแล้ว
ผลงานด้านกีฬา.
แทนตะวันเริ่มเข้าสู่วงการเป็นนักกีฬาในการแข่งขันกีฬาเทนนิสชนะเลิศ 2 รายการ ในการแข่งขันกีฬาระดับประเทศ[]
จังหวัดของประเทศศรีลังกา

จังหวัด หรือในชื่อภาษาท้องถิ่นได้แก่ปฬาตะ  และมากาณัม  เป็นเขตการปกครองย่อยระดับแรกของประเทศศรีลังกา จังหวัดในประเทศศรีลังกามีที่มาตั้งแต่สมัยที่อยู่ภายใต้การปกครองของจักรวรรดิบริติช โดยเริ่มแบ่งเขตจังหวัดครั้งแรกใน ค.ศ. 1833 อย่างไรก็ตาม ในช่วงศตวรรษต่อมา อำเภอซึ่งเป็นหน่วยย่อยของจังหวัดเริ่มมีบทบาทสำคัญในการปกครองมากกว่า ในขณะที่จังหวัดเริ่มลดความสำคัญลงเป็นเพียงเชิงสัญลักษณ์เท่านั้น จนกระทั่ง ค.ศ. 1987 สภาจังหวัดจึงได้รับอนุมัติให้จัดตั้งขึ้นหลังจากการแก้ไขเพิ่มเติมรัฐธรรมนูญแห่งสาธารณรัฐสังคมนิยมประชาธิปไตยศรีลังกา ค.ศ. 1978 ครั้งที่ 13 ในปัจจุบันประเทศศรีลังกาประกอบด้วย 9 จังหวัด
การแบ่งเขตการปกครองสมัยบริติชซีลอน.
หลังจากจักรวรรดิบริติชเข้าปกครองเกาะซีลอนโดยสมบูรณ์ใน ค.ศ. 1815 เกาะซีลอนถูกแบ่งออกเป็นสามเขตตามชนชาติได้แก่ชาวสิงหลพื้นที่ราบ ชาวสิงหลกัณฏิ และชาวทมิฬ ต่อมาใน ค.ศ. 1829 ทางจักรวรรดิบริติชได้ตั้งกรรมาธิการโคลบรุก–คาเมรอนเพื่อทบทวนการบริหารราชการบริติชซีลอนอีกครั้ง กรรมาธิการดังกล่าวเสนอว่าเขตชนชาติทั้งสามเขตควรยุบรวมกันเป็นหน่วยเดียวและแบ่งออกเป็นจังหวัดตามที่ตั้งภูมิศาสตร์แทน ในวันที่ 1 ตุลาคม ค.ศ. 1833 จึงได้มีการจัดตั้งจังหวัด 5 จังหวัดดังนี้
ตลอดช่วงที่เหลือของคริสต์ศตวรรษที่ 19 ได้มีการจัดตั้งจังหวัดเพิ่มเติมอีก 4 จังหวัดได้แก่
จังหวัดตะวันออกเฉียงเหนือ (ค.ศ. 1988 – 2006).
หลังจากที่ประธานาธิบดี เจ. อาร์. ชยวรรธนะแห่งสาธารณรัฐสังคมนิยมประชาธิปไตยศรีลังกาและนายกรัฐมนตรีแห่งสาธารณรัฐอินเดียร่วมลงนามในข้อตกลงอินโด-ลังกาในช่วงสงครามกลางเมืองศรีลังกาใน ค.ศ. 1987 ในปีถัดมาประธานาธิบดีชยวรรธนะได้ประกาศยุบรวมจังหวัดตะวันออกและจังหวัดเหนือเข้าด้วยกันเป็นจังหวัดตะวันออกเฉียงเหนือ โดยตั้งใจจะให้เป็นมาตรการชั่วคราวจนกว่าจะมีการจัดประชามติประชาชนในจังหวัดตะวันออกว่าจะให้ยุบรวมเป็นการถาวรหรือไม่ อย่างไรก็ตาม ประธานาธิบดีหลายคนที่ขึ้นดำรงตำแหน่งต่อจากประธานาธิบดีชยวรรธนะตัดสินใจที่จะต่ออายุมาตรการชั่วคราวดังกล่าวออกไปเรื่อย ๆ แทนที่จะจัดประชามติ ประชามติดังกล่าวนั้นไม่เคยเกิดขึ้น ชาวศรีลังกาชาตินิยมไม่พอใจกับการยุบรวมสองจังหวัดดังกล่าว ในวันที่ 14 กรกฎาคม ค.ศ. 2006 พรรคจนตาวิมุกติเปรมุณะ หรือพรรคแนวร่วมประชาชนปลดปล่อยของศรีลังกาได้ยื่นคำร้องต่อศาลสูงสุดเพื่อให้พิจารณาตั้งสภาจังหวัดตะวันออกขึ้นมาใหม่อีกครั้ง ในวันที่ 16 ตุลาคมปีเดียวกัน ศาลสูงสุดได้วินิจฉัยว่าการยุบรวมจังหวัดตะวันออกและจังหวัดเหนือตามประกาศของประธานาธิบดีชยวรรธนะเป็นโมฆะ จังหวัดตะวันออกเฉียงเหนือแยกตัวกลับไปเป็นจังหวัดเหนือและจังหวัดตะวันออกตามเดิมในวันที่ 1 มกราคม ค.ศ. 2007
จังหวัดของประเทศศรีลังกาในปัจจุบัน.
ในปัจจุบันประเทศศรีลังกาแบ่งการปกครองออกเป็น 9 จังหวัดได้แก่
วาดีอัสซะลาม

วาดีอัสซะลาม (แปลตรงตัว#เปลี่ยนทาง 'หุบเขาแห่งสันติภาพ') เป็นสุสานในศาสนาอิสลาม ที่ตั้งอยู่ในเมืองศักดิ์สิทธิ์แห่งนาจาฟ ประเทศอิรัก จัดเป็นสุสานที่ใหญ่ที่สุดในโลก ครอบคลุมพื้นที่ 1,485.5 เอเคอร์ และมีศพอยู่หลายล้านศพฝังที่นี่ และยังคงมีการฝังศพต่อเนื่องมาตลอด 1,400 ปี ซึ่งในปล่องใต้ดินแต่ละปล่องบรรจุศพได้ถึง 50 ร่าง ที่นี่ยังดึงดูดผู้แสวงบุญให้มาเยือนจำนวนหลายล้านคนต่อปี
ความเก่าแก่ของสุสานที่นี่นั้นย้อนหลังไปได้ถึงสมัยจักรวรรดิพาร์เธียและจักรวรรดิซาเซเนียน และมีความเชื่อมโยงกับเมืองต่าง ๆ ในสมัยเมโสโปเตเมีย ที่มีลักษณะของสุสานใกล้เคียงกัน ทั้งนี้ในช่วงสงครามอิรักที่นี่มีศพถูกฝังทุกวันเฉลี่ย 200 ถึง 250 ศพ อย่างไรก็ดีในปี ค.ศ. 2010 จำนวนศพที่ฝังได้ลดลงเหลือน้อยกว่า 100 ศพต่อวัน มีการกะประมาณว่า ทุกปีจะมีศพใหม่ถึง 50,000 ศพถูกฝังที่สุสานแห่งนี้จากทั่วโลก เพิ่มขึ้นจาก 20,000 ศพต่อปีในช่วงต้นคริสต์ศตวรรษที่ 20 โดยเฉพาะศพจากอิหร่าน ซึ่งชาวอิรักและชาวอิหร่านมากมายหลายครอบครัวมีศพญาติถูกฝั่งที่นี่
ลารุงการ์

ลารุงการ์ (ทิเบต: བླ་རུང་སྒར་, ไวลี: "bla rung sgar", #เปลี่ยนทาง , "luoruoxiang") ในหุบเขาลารุง เป็นชุมชนใน Sêrtar County ของเขตปกครองตนเองทิเบต Garzê ในมณฑลเสฉวน ประเทศจีน หรือที่รู้จักกันในชื่อ “Kham” ส่วนลารุงการ์เป็นชื่อท้องถิ่นของชุมชนของนักศึกษาชาวทิเบตและชาวจีนฮั่นส่วนใหญ่ ซึ่งขยายใหญ่ขึ้นโดยรอบ Serta Larung Five Science Buddhist Academy ก่อตั้งขึ้นในปี 1980 โดย Kyabje Khenchen Jigme Phuntsok 
ผู้อยู่อาศัยที่นี่จะเป็นหมู่พระสงฆ์ แม่ชี ผู้ถือสัตย์ปฏิญาณ และพระอุปัฏฐาก Larung Gar ได้รับการพิจารณาว่าเป็นศูนย์กลางพระอารามทางพระพุทธศาสนาที่ใหญ่ที่สุด จนกระทั่งถูกรื้อทำลายโดยรัฐบาลจีนในเดือนกรกฎาคม ปีค.ศ. 2016 ด้วยเหตุผลทางความมั่นคงของชาติ
โยนาทัน ฮอร์เน

โยนาทัน ฮอร์เน (17 มกราคม ค.ศ. 1989 –) เป็นนักคาราเต้ชาวเยอรมัน ในการแข่งคาราเต้ชิงแชมป์โลก 2018 ที่มาดริด ประเทศสเปน เขาได้รับรางวัลเหรียญทองจากการแข่งรุ่นน้ำหนัก 84 กก. ขึ้นไปชาย เขาได้รับการกำหนดให้เป็นตัวแทนของประเทศเยอรมนีในการแข่งโอลิมปิกฤดูร้อน 2020 ที่โตเกียว ประเทศญี่ปุ่น
นอกจากนี้ เขายังได้รับรางวัลเหรียญทองจากการแข่งหกครั้งในคาราเต้ชิงแชมป์ยุโรป และครั้งล่าสุดในการแข่งคาราเต้ชิงแชมป์ยุโรป 2019 ซึ่งจัดขึ้นที่กัวดาลาฆารา ประเทศสเปน
อาชีพ.
ในปี ค.ศ. 2013 เขาได้เป็นตัวแทนของประเทศเยอรมนีในการแข่งเวิลด์เกมส์ 2013 ซึ่งจัดขึ้นที่กาลิ ประเทศโคลอมเบีย และได้รับรางวัลเหรียญทองจากการแข่งคูมิเตะชายรุ่นน้ำหนัก 84 กก. ขึ้นไป ส่วนในปี ค.ศ. 2017 เขาลงแข่งในรายการคูมิเตะชายรุ่นน้ำหนัก 84 กก. ขึ้นไป ในการแข่งเวิลด์เกมส์ 2017 ซึ่งจัดขึ้นที่วรอตสวัฟ ประเทศโปแลนด์ โดยที่เขาถูกคัดออกในรอบแพ้คัดออก
ในปี ค.ศ. 2015 เขาได้รับรางวัลเหรียญเงินจากการแข่งรายการชายรุ่นน้ำหนัก 84 กก. ขึ้นไป ในการแข่งกีฬายูโรเปียนเกมส์ 2015 ซึ่งจัดขึ้นที่บากู ประเทศอาเซอร์ไบจาน ส่วนในการแข่งยูโรเปียนเกมส์ 2019 ซึ่งจัดขึ้นที่มินสค์ ประเทศเบลารุส เขาได้รับหนึ่งในเหรียญทองแดงจากการแข่งรุ่นน้ำหนัก 84 กก. ขึ้นไปชาย
ภูเขาไฟโอซอร์โน

ภูเขาไฟโอซอร์โน  เป็นภูเขาไฟชนิดกรวยภูเขาไฟสลับชั้นสูงตั้งอยู่ระหว่างจังหวัดโอซอร์โนกับจังหวัดยังกีเวในแคว้นโลสลาโกสของประเทศชิลี ตั้งอยู่ทางชายฝั่งตะวันออกเฉียงใต้ของทะเลสาบยังกีเวและสามารถมองเห็นได้จากทะเลสาบโตโดสโลสซานโตส โอซอร์โนเป็นสัญลักษณ์ของภูมิประเทศท้องถิ่น และมักเป็นที่รู้จักจากการคล้ายคลึงกับภูเขาไฟฟุจิ
โอซอร์โนเป็นหนึ่งในภูเขาไฟที่มีพลังมากที่สุดในตอนใต้ของเทือกเขาแอนดีส ซึ่งได้มีการระเบิดรวม 11 ครั้งระหว่าง 1575 และ 1869 ลาวาจากการปะทุมักไหลจนถึงทะเลสาบยังกีเวและโตโดสโลสซานโตส ส่วนยอดของภูเขาไฟมักคลุมด้วยธารน้ำแข็งแม้จะมีความสูงไม่มากซึ่งมาจากการที่มีหิมะตกจำนวนมากจากสภาพอากาศทางทะเลชื้นของภูมิภาค
โอซอร์โนตั้งอยู่บนภูเขาไฟกรวยภูเขาไฟสลับชั้นอายุ 250,000 ปีที่ถูกกัดเซาะไปแล้ว ชื่อลาปิกาดา  ที่มีแอ่งยุบปากปล่องยาว 6 กิโลเมตร
เขาอะเราะฟะฮ์

เขาอะเราะฟะฮ์ , เขาอะเราะฟาต  หรือ ญะบะลุรเราะฮ์มะฮ์  เป็นเนินเขาแกรโนไดออไรต์ ที่ห่างจากมักกะฮ์ทางตะวันออกเฉียงใต้ไปประมาณ 20 กิโลเมตร ตัวภูเขามีความสูงประมาณ 70 เมตร และจุดสูงสุดอยู่ที่ 454 เมตร
รายงานจากธรรมเนียมอิสลามบางส่วน เนินนี้เป็นที่ที่ศาสดามุฮัมมัดยืนและกล่าวคำเทศนาครั้งสุดท้ายที่รู้จักกันในชื่อ "คุตบะตุลวิดาอ์"' แก่เศาะฮาบะฮ์ มุสลิมบางส่วนเชื่อว่าภูเขาอะเราะฟาตเป็นที่ที่อาดัมกับเอวา (เฮาวาอ์) พบกันอีกครั้งบนโลก หลังตกลงจากสวรรค์ ส่วนชื่อ "ญะบัล อัรเราะฮ์มะฮ์" ที่หมายถึง 'ภูเขาแห่งความเมตตา' มาจากความเชื่อว่าเป็นที่ที่ได้รับอภัยโทษจากบาปทั้งปวง 
ภูเขานี้เป็นสถานที่สำคัญในช่วงพิธีฮัจญ์ เพราะในวันที่ 9 ซุลฮิจญะฮ์เป็นวันอะเราะฟะฮ์ เป็นวันที่ผู้ทำพิธีฮัจญ์ออกจากมินามาที่อะเราะฟะฮ์ มีการอ่านคุตบะฮ์ (คำเทศนา) และละหมาดซุฮร์กับอัศร์ในหุบเขา ผู้แสวงบุญจะใช้เวลาทั้งวันในการขอดุอาอ์ให้อัลลอฮ์อภัยบาปของตน
"ฮัจญ์".
การทำพิธีที่อะเราะฟะฮ์สิ้นสุดลงเมื่อดวงอาทิตย์ตกดินและผู้แสวงบุญจะเคลื่อนตัวไปยังมุซดะลิฟะฮ์เพื่อละหมาดมัฆริบ ละหมาดอิชาอ์ และพักผ่อนชั่วครู่
พื่้นที่รอบ ๆ เนินเขามีชื่อว่าทุ่งอะเราะฟะฮ์ ซึ้งเป็นพื้นที่สำคัญในศาสนาอิสลาม เพราะในระหว่างทำฮัจญ์ ผู้แสวงบุญจะใช้เวลาตอนบ่ายในวันที่ 9 ซุลฮิจญะฮ์ ถ้าไม่มาในบริเวณนี้ในวันที่กำหนดจะทำให้ฮัจญ์ไม่สมบูรณ์
ในวรรณกรรม.
ภูเขานี้ได้รับการกล่าวถึงใน "มโนสำนึกของฟินเนกัน" ของเจมส์ จอยซ์
ศาสนาคริสต์ในประเทศญี่ปุ่น

ศาสนาคริสต์ในญี่ปุ่น เป็นหนึ่งในศาสนากลุ่มน้อยของประเทศ โดยมีผู้ที่นับถือศาสนาคริสต์และที่เกี่ยวข้องระหว่างน้อยกว่า 1 ถึง 1.5% ของประชากร นิกายในศาสนาคริสต์ที่ใหญ่ที่สุด เช่น โรมันคาทอลิก โปรเตสแตนต์ และอีสเทิร์นออร์ทอดอกซ์ สามารถพบเห็นได้ในประเทศญี่ปุ่น ตั้งแต่กลางทศวรรษที่ 1990 คนญี่ปุ่นส่วนใหญ่นับถือศาสนาชินโตหรือศาสนาพุทธ คู่รักชาวญี่ปุ่นส่วนใหญ่ประมาณ 60-70% มักแต่งงานแบบคริสต์ สิ่งนี้ทำให้งานแต่งงานแบบคริสต์เป็นแง่มุมของศาสนาคริสต์ที่มีอิทธิพลมากที่สุดของศาสนาคริสต์ในประเทศญี่ปุ่นสมัยปัจจุบัน
วัฒนธรรม.
ญี่ปุ่นยังคงเป็นหนึ่งในประเทศที่มีความเป็นฆราวาสมากที่สุดในโลกจาก World Values Survey ในขณะที่อาจมีชาวญี่ปุ่นนับถือศาสนาคริสต์มากถึง 3 ล้านคน แต่ก็มักแพร่กระจายไปในหลายนิกาย 70 เปอร์เซ็นต์ของโบสถ์ในญี่ปุ่นมักมีผู้เข้าร่วมโดยเฉลี่ยน้อยกว่า 50 คนแม้ว่าจะมีจำนวนสมาชิกมากกว่าเกือบสองเท่า
วันหยุด.
งานเฉลิมฉลองในวันหยุดตามศาสนาคริสต์ได้รับความนิยมในญี่ปุ่นตั้งแต่สงครามโลกครั้งที่สอง โดยส่วนใหญ่เป็นงานเชิงพาณิชย์ แต่ยังให้ความสำคัญกับการแบ่งปันเวลากับคนรักทั้งคนสำคัญในตรอบครัวหรือครอบครัวที่ใกล้ชิด
ยกเว้นในชุมชนที่นับถือศาสนาคริสต์ซึ่งเป็นชนกลุ่มน้อยของญี่ปุ่น โดยทั่วไปแล้วเทศกาลอีสเตอร์จะไม่มีการเฉลิมฉลองพิเศษใด ๆ
คริสต์มาสในญี่ปุ่นมีการเฉลิมฉลองในระดับที่ใหญ่กว่าในฐานะเทศกาลทางการค้ามาก แต่ไม่ใช่วันหยุดราชการ ไฟคริสต์มาส ซานตาคลอส ปาร์ตี้แลกเปลี่ยนของขวัญ และรับประทานอาหารคริสต์มาสที่ได้รับแรงบันดาลใจจากตะวันตก โดยเฉพาะไก่ทอดเคนตักกี้ และสตรอเบอร์รี่ชอร์ตเค้ก ล้วนเป็นลักษณะที่คุ้นเคยของงานนี้ ชาวคริสต์และฝ่ายซ้ายบางคนวิพากษ์วิจารณ์ว่านี่เป็นทำให้วันหยุดเป็นเชิงพาณิชย์ซึ่งขัดกับคำสอนของพระเยซู ในญี่ปุ่นแทนที่จะเป็นงานครอบครัวหรืองานทางศาสนา คริสต์มาสถูกมองว่าเป็นเวลาที่จะใช้ร่วมกับเพื่อนหรือคนสำคัญอื่น ๆ คริสต์มาสอีฟมีการเฉลิมฉลองเป็นวันหยุดของคู่รักที่มีการแลกเปลี่ยนของขวัญ
วันวาเลนไทน์ในญี่ปุ่นก็มีการเฉลิมฉลองเช่นกัน แต่ประเพณีวัฒนธรรมมักจะสลับกันกับตะวันตก ผู้หญิงให้ของขวัญช็อคโกแลตแก่ผู้ชายวันวาเลนไทน์ และในไวต์เดย์หนึ่งเดือนต่อมาจะส่งของขวัญคืน ผู้หญิงแลกเปลี่ยนของขวัญระหว่างกันบ่อยและบางครั้งจะให้ช็อคโกแลตเพื่อนร่วมงานชาย แม้ว่าการแลกเปลี่ยนนี้มักจะเป็นของขวัญตามหน้าที่ ไม่ใช่เรื่องปกติที่คู่รักจะออกเดทด้วยกัน ซึ่งมักจะทำในวันคริสต์มาสอีฟแทน
การแสดงออก.
งานแต่งงานแบบคริสต์กลายเป็นทางเลือก (หรือเพิ่มเติม) ให้กับพิธีชินโตแบบดั้งเดิม ส่วนหนึ่งเกิดจากความพยายามในการเผยแผ่ศาสนาของโบสถ์คริสต์ในประเทศญี่ปุ่นที่ประสบความสำเร็จและความพยายามทางการค้า สถาปัตยกรรมโบสถ์จัดงานแต่งงานได้ผุดขึ้นทั่วญี่ปุ่นเพื่อตอบสนองความต้องการของชาวญี่ปุ่นที่ไม่ได้เข้าร่วมคริสตจักรแต่ยังคงต้องการพิธีนี้
การกินพวกเดียวกันเอง

การกินพวกเดียวกันเอง  เป็นพฤติกรรมของสัตว์ที่กินสิ่งมีชีวิตในสปีชีส์พวกเดียวกันเองเป็นอาหาร โดยมักพบพฤติกรรมนี้ในสปีชีส์ที่อาศัยอยู่ในสภาพแวดล้อมที่ขาดแคลนอาหารมาก พบในมากกว่า 1,500 สปีชีส์รวมถึงมนุษย์ โดยในมนุษย์นั้น พฤติกรรมนี้มีมาตั้งแต่ในอดีต และยังพบได้บ้างในปัจจุบัน
ผลดีของพฤติกรรมนี้คือส่งผลให้สิ่งมีชีวิตสามารถหาอาหารและที่อยู่อาศัยได้ง่ายขึ้น และยังลดโอกาสในการแข่งขัน เนื่องจากมีจำนวนประชากรที่ลดลง แต่ผลเสียของพฤติกรรมนี้ก็มีหลายอย่าง เช่น ทำให้โอกาสการแพร่กระจายของเชื้อโรคเพิ่มขึ้น อย่างไรก็ตาม ในหลายสปีชีส์ พฤติกรรมนี้ไม่ได้เกิดจากการขาดแคลนอาหารหรือสภาพความเป็นอยู่ที่ผิดปกติเท่านั้น แต่อาจเกิดจากสาเหตุอื่น ๆ ด้วย
มอนสเตอร์ฮันเตอร์ (ภาพยนตร์)

มอนสเตอร์ฮันเตอร์  เป็นภาพยนตร์แฟนตาซีแนววิทยาศาสตร์ทางทหารที่ผลิต เขียนบทและกำกับโดย พอล ดับบลิว.เอส. แอนเดอร์สัน โดยอิงจากซีรีส์วิดีโอเกมที่มีชื่อเดียวกันโดยแคปคอม ภาพยนตร์เรื่องนี้นำแสดงโดย มิลลา โยโววิช, โทนี่ จา (ทัชกร ยีรัม), ทิป "ที.ไอ." แฮร์ริส มีแกน กู้ด ดีเอโก้ โบเนต้า จอช เฮลแมน จิน อู-ยอง และ รอน เพิร์ลแมน
ภาพยนตร์ดัดแปลงจากซีรีส์นี้ได้รับความคิดตั้งแต่ปี พ.ศ. 2555 โดยผู้กำกับ พอล ดับบลิว.เอส. แอนเดอร์สัน ภาพยนตร์เรื่องนี้ได้รับการประกาศอย่างเป็นทางการโดยแคปคอม ในเดือนตุลาคมปี พ.ศ. 2561 โดยเริ่มผลิตในเดือนนั้นโดยคอนสแตนตินฟิล์ม การถ่ายภาพหลักในภาพยนตร์เรื่องนี้เริ่มขึ้นในวันที่ 5 ตุลาคม พ.ศ. 2561 และเสร็จสิ้นในวันที่ 19 ธันวาคม พ.ศ. 2561 ใน เคปทาวน์ ประเทศแอฟริกาใต้
ตระกูลผู้สำเร็จราชการแทนพระองค์ทั้งห้า

ตระกูลผู้สำเร็จราชการแทนพระองค์ทั้งห้า  เป็นห้าตระกูลจากตระกูลฟูจิวาระ ผู้นำจากตระกูลเหล่านั้นมีตำแหน่งผูกขาดในระบบ "เซ็กกัง" ในราชสำนักเกียวโตตั้งแต่ศตวรรษที่ 12 ถึงศตวรรษที่ 19 ตระกูลทั้งห้า ได้แก่ ตระกูลโคโนเอะ, ตระกูลทากัตสึกาซะ, ตระกูลคูโจ, ตระกูลอิจิโจ และตระกูลนิโจ
ในตระกูลฟูจิวาระก็มีตระกูลอื่นด้วย แต่โดยธรรมเนียมแล้ว มีแค่ 5 ตระกูลเท่านั้นที่มีสิทธิ์ในการเป็นผู้สำเร็จราชการแทนพระองค์ ในบรรดาคูเงะ (เจ้าหน้าที่ศาล) ทั้งหมด พวกเขาเป็นตระกูลที่ทรงอำนาจที่สุดทางการเมือง
เบญญาภา ศิริโสภณ

เบญญาภา ศิริโสภณ (ชื่อเล่น: แอ) มัณฑนากรไทย ได้รับรางวัล The international Design & Architecture Awards ประเภท Living Space 2022 และ รางวัล Asia Pacific Property Awards 2021-2022, 2023-2024 จากประเทศอังกฤษ และล่าสุดได้รางวัลชนะเลิศ Restaurant & Bar Design Awards ประเภท Asia - Standalone 2023 เป็นผู้ก่อตั้ง VAIR บริษัทออกแบบตกแต่งภายใน
อาชีพ.
เบญญาภาเคยทำงานเป็นมัณฑนากรที่บริษัท DWP หลังจากสำเร็จการศึกษาจากคณะสถาปัตยกรรมศาสตร์ จุฬาลงกรณ์มหาวิทยาลัยในปี พ.ศ. 2549 เธอดูแลโครงการ Vittorio สุขุมวิท 39 ของ AP Thai, The Monument สนามเป้า, The Quattro ทองหล่อ, Keyne สุขุมวิทของแสนสิริ, Ideo Q CHULA -Samyan และ Ideo Q Ratchathewi ของ Ananda Development
ในปี 2015 เธอเริ่มก่อตั้ง VAIR ซึ่งเป็นบริษัทออกแบบตกแต่งภายใน เธอทำหน้าที่เป็นผู้อำนวยการสร้างสรรค์ควบคู่ไปกับการดูแลการตลาด เบญญาภาเคยทำงานออกแบบภายในให้กับแสนสิริ, เอพี ไทย, อีสเทิร์นสตาร์, ออริจิ้น พร็อพเพอร์ตี้ และพฤกษา เธอยังทำงานเป็นพรีเซ็นเตอร์ให้กับแบรนด์ต่าง ๆ เช่น Bottega Veneta Home (DM Home), Hansgrohe, Le Creuset และ SB Design ร่วมกับดีไซเนอร์ชั้นนำของประเทศไทย
เบญญาภา ได้รับเชิญจากสมาคมมัณฑนากรแห่งประเทศไทย ให้เป็นส่วนหนึ่งของคณะกรรมตัดสินผลงานนักศึกษาจบปริญญาตรีสาขาการออกแบบภายในของประเทศ นอกจากนี้ เธอยังดูแลการออกแบบที่อยู่อาศัยสำหรับบุคคล เช่น เอกภัทร พรประภา, สุภาวดี ศรีบุญรัตนชัย พัชราภา ไชยเชื้อ และ แพร วทานิกา ปัทมสิงห์ ณ อยุทธยา
วิกติส ฟินปอกาโตว์ตีร์

วิกติส ฟินปอกาโตว์ตีร์ (15 เมษายน พ.ศ. 2473 –) เป็นอดีตประธานาธิบดีของประเทศไอซ์แลนด์ ดำรงตำแหน่งตั้งแต่ พ.ศ. 2523 จนถึง พ.ศ. 2539 เธอเป็นสตรีคนแรกของโลกที่ได้รับการเลือกตั้งเป็นประธานาธิบดีตามระบอบประชาธิปไตย และเธอเป็นสตรีที่ดำรงตำแหน่งเป็นประธานาธิบดีของประเทศยาวนานที่สุดในโลกด้วยระยะเวลาถึง 16 ปี ปัจจุบันเธอเป็นตัวแทนของประเทศไอซ์แลนด์ในฐานะทูตสันถวไมตรีของยูเนสโกและเป็นสมาชิกของคลับออฟมาดริต เธอเป็นประธานาธิบดีหญิงเพียงคนเดียวของประเทศไอซ์แลนด์นับแต่ได้รับเอกราชจากประเทศเดนมาร์ก
ประวัติ.
ชีวิตช่วงต้นและการศึกษา.
เธอเกิดเมื่อวันที่ 15 เมษายน พ.ศ. 2473 ที่เรคยาวิก เป็นธิดาของฟินโบกิ รูตเตอร์ โฟวาลซัน วิศวกรและอาจารย์ประจำมหาวิทยาลัยไอซ์แลนด์ และซิกิตัว เอดิสด็อตเตอร์ พยาบาลและผู้บริหารของสมาคมพยาบาลของประเทศไอซ์แลนด์ นอกจากนี้เธอยังมีน้องชายอีกหนึ่งคน เธอเข้าศึกษาด้านวรรณกรรมฝรั่งเศสที่มหาวิทยาลัยอักษรศาสตร์เกรโนเบิลและมหาวิทยาลัยปารีส ในประเทศฝรั่งเศสระหว่าง พ.ศ. 2492 จนถึง พ.ศ. 2496 จากนั้นเธอศึกษาต่อในด้านประวัติศาสตร์วงการละครเวที มหาวิทยาลัยโคเปนเฮเกน จนจบปริญญาตรี และยังได้รับปริญญามหาบัณฑิตจากคณะศึกษาศาสตร์ มหาวิทยาลัยไอซ์แลนด์ ต่อมาเธอสมรสกับแพทย์คนหนึ่งใน พ.ศ. 2497 แต่ได้หย่าร้างในเวลาต่อมา จนกระทั่งเธอรับหญิงคนหนึ่งเป็นบุตรบุญธรรม เธอจึงเป็นหญิงชาวไอซ์แลนด์คนแรกที่จดทะเบียนรับบุตรบุญธรรมตามกหมายของประเทศ
เธอคือหนึ่งในผู้มีส่วนร่วมของการประท้วงต่อต้านและขอให้กองทัพสหรัฐถอนฐานทัพออกจากประเทศไอซ์แลนด์เมื่อช่วงคริสต์ทศวรรษที่ 1960 และกลุ่มผู้ประท้วงนี้มักจะตะโกนด้วยคำว่า "อิสลันด์เออร์เนโทเออร์รินบัด" (ไอซ์แลนด์ไม่ใช่เนโท กองทัพสหรัฐจงออกไป)
ชีวิตในวงการวิชาการ.
หลังสำเร็จการศึกษา เธอได้เป็นอาจารย์สอนภาษาฝรั่งเศสและละครเวทีฝรั่งเศสที่มหาวิทยาลัยในประเทศและทำงานร่วมกับโรงละครขนาดเล็กหลายครั้ง เธอยังทำงานร่วมกับโรงละครเรคยาวิกตั้งแต่ พ.ศ. 2497 จนถึง พ.ศ. 2500 และกลับมาทำงานให้อีกครั้งใน พ.ศ. 2504 จนถึง พ.ศ. 2507 ในช่วงฤดูร้อน เธอยังทำงานเป็นมัคคุเทศก์อีกด้วย นอกจากนี้ เธอยังเป็นครูสอนภาษาฝรั่งเศสอยู่ที่วิทยาลัยเมนตัตโซคินอีเรคยาวิกและวิทยาลัยเมนตัตโซคินอีฮัมมันฮิอัวร์ นอกจากนี้เธอยังเป็นอาจารย์สอนภาษาฝรั่งเศสที่มหาวิทยาลัยไอซ์แลนด์และเป็นผู้ออกแบบหลักสูตรการสอนภาษาฝรั่งเศสเพื่อออกอากาศผ่านทางสถานีโทรทัศน์ของประเทศอีกด้วย
นอกจากนี้ เธอยังเป็นผู้อำนวยการของโรงละครแห่งเรคยาวิกตั้งแต่ พ.ศ. 2515 จนถึง พ.ศ. 2523 ควบคู่ไปกับเป็นสมาชิกของคณะกรรมการที่ปรึกษาด้วนวัฒนธรรมในแถบนอร์ดิก
ในฐานะประธานาธิบดี.
เธอเป็นสตรีคนแรกที่ได้รับเลือกตั้งให้เป็นประธานาธิบดีของประเทศใน พ.ศ. 2523 ด้วยคะแนนเสียงถึงร้อยละ 33.79 แม้ว่าตำแหน่งประธานาธิบดีของประเทศไอซ์แลนด์เป็นแค่ในพิธีการอันเนื่องมาจากปกครองด้วยระบบสาธารณรัฐระบบรัฐสภา แต่เธอมีบทบาทเป็นอย่างมากต่อประเทศไอซ์แลนด์ในฐานะนักเคลื่อนไหวด้านสิ่งแวดล้อมและผลกดันวัฒนธรรมและภาษาไอซ์แลนด์ให้เป็นที่รู้จักของคนทั้งโลก เธอยังเป็นทูตทางวัฒนธรรมของประเทศ และเธอยังเน้นย้ำบทบาทของประเทศในเวทีโลก ซึ่งนำไปสู่การเป็นเจ้าภาพการประชุมสุดยอดระหว่างโรนัลด์ เรแกน ประธานาธิบดีสหรัฐ และมิฮาอิล กอร์บาชอฟ ผู้นำสหภาพโซเวียตเมื่อ พ.ศ. 2529 เธอมีคติประจำตัวเสมอว่า "อย่าทำให้ผู้หญิงด้วยกันต้องผิดหวัง ผู้หญิงก็สามารถมีบทบาทในเวทีโลกได้ทัดเทียมกับผู้ชาย" และเธอยังส่งเสริมสิทธิการศึกษษให้แก่เด็กหญิงภายในประเทศ เธอจึงเป็นสัญลักษณ์ของการต่อสู้เพื่อสิทธิสตรีและความเป็นผู้นำของสตรี
เธอหมดวาระใน พ.ศ. 2539 รวมระยะเวลาที่ดำรงตำแหน่งถึง 16 ปี และโอลาฟัวร์ แร็กนา กริมินสัน ดำรงตำแหน่งประธานาธิบดีไอซ์แลนด์ต่อจากเธอ
ก็อดซิลล่า ปะทะ คอง

ก็อดซิลล่า ปะทะ คอง เป็นภาพยนตร์แนวสัตว์ประหลาดยักษ์จากประเทศสหรัฐอเมริกา ออกฉายเมื่อ ค.ศ. 2021 กำกับโดย Adam Wingard เป็นภาคต่อของ "คอง มหาภัยเกาะกะโหลก" (2017) และ "" (2019) นอกจากนี้ยังเป็นภาพยนตร์ลำดับที่ 4 ในชุดภาพยนตร์มอนสเตอร์เวอร์สของเลเจนดารีพิคเจอร์ส, ภาพยนตร์ลำดับที่ 36 ในชุดภาพยนตร์ก็อดซิลล่า, ภาพยนตร์ลำดับที่ 12 ในชุดภาพยนตร์คิงคอง, และภาพยนตร์ก็อดซิลล่าเรื่องที่ 4 ที่ผลิตโดยสตูดิโอในสหรัฐตลอดทั้งกระบวนการ
การสร้าง.
การถ่ายทำ.
การถ่ายทำหลักเริ่มต้นขึ้นเมื่อ 12 พฤศจิกายน ค.ศ. 2018 ในฮาวายและออสเตรเลีย และมีกำหนดเสร็จสิ้นในเดือนกุมภาพันธ์ ค.ศ. 2019 โดยระหว่างการถ่ายทำภาพยนตร์เรื่องนี้ใช้ชื่อรหัสว่า "เอเพกซ์" (Apex)
เครื่องราชอิสริยาภรณ์นักบุญโอลาฟ

เครื่องราชอิสริยาภรณ์นักบุญโอลาฟ  เป็นเครื่องราชอิสริยาภรณ์ชั้นสูงสุดของประเทศนอร์เวย์ ถูกสร้างขึ้นโดยพระเจ้าออสการ์ที่ 1 แห่งสวีเดน เมื่อวันที่ 21 สิงหาคม พ.ศ. 2390 เพื่อถวายเกียรติแด่สมเด็จพระเจ้าโอลาฟที่ 2 แห่งนอร์เวย์
ก่อนที่สหราชอาณาจักรสวีเดนและนอร์เวย์จะล่มสลายใน พ.ศ. 2448 ได้มีการสร้างเครื่องราชอิสริยาภรณ์สิงโตแห่งนอร์เวย์โดยสมเด็จพระเจ้าออสการ์ที่ 2 แห่งสวีเดน แต่เมื่อสมเด็จพระราชาธิบดีโฮกุนที่ 7 ขึ้นครองราชย์เป็นพระมหากษัตริย์นอร์เวย์ เครื่องราชอิสริยาภรณ์นักบุญโอลาฟกลายเป็นเครื่องราชอิสริยาภรณ์ชั้นเดียวของนอร์เวย์ ซึ่งมอบให้กับผู้ที่กระทำคุณประโยชน์ต่อราชการและประเทศนอร์เวย์รวมถึงผู้มีเกียรติจากต่างประเทศ แต่ใน พ.ศ. 2528 เครื่องราชอิสริยาภรณ์นี้เปลี่ยนมามอบให้แก่ชาวนอร์เวย์ พระราชวงศ์นอร์เวย์ ประมุขแห่งรัฐ และราชวงศ์ต่างประเทศเท่านั้น และได้สร้างเครื่องราชอิสริยาภรณ์คุณธรรมแห่งนอร์เวย์สำหรับมอบให้ชาวต่างชาติทั่วไปแทน
ลักษณะ.
หากมีการพระราชทานเป็นกรณีพิเศษ อาจมีการประดับเพชรบนดวงตรา ซึ่งในกรณีนี้ ตัววงแหวนจะเป็นเพชรแทนวงแหวงสีเงิน-ทอง นอกจากนี้ อาจมีการเรียกคืนเครื่องราชอิสริยาภรณ์หากได้รับพระราชทานชั้นที่สูงขึ้นหรือเสียชีวิต
ลำดับชั้น.
เครื่องราชอิสริยาภรณ์นี้มี "แกรนด์มาสเตอร์" ซึ่งก็คือพระมหากษัตริย์นอร์เวย์ผู้เป็นประธานแห่งเครื่องราชอิสริยาภรณ์ และมีลำดับชั้นปกติอยู่ 6 ชั้น ได้แก่
การพระราชทาน.
พระมหากษัตริย์นอร์เวย์จะทรงพระราชทานตามคำขอพระราชทานจากคณะกรรมาธิการแห่งเครื่องราชอิสริยาภรณ์หกคน ซึ่งไม่มีสมาชิกของรัฐบาลอยู่ โดยจะมีเพียงนายกรัฐมนตรีนอร์เวย์ รองนายกรัฐมนตรีนอร์เวย์ ลอร์ดแชมเบอร์แลน (เหรัญญิก) และผู้แทนซึ่งได้รับการแต่งตั้งจากพระมหากษัตริย์อีกสามคน ซึ่งคณะกรรมาธิการเหล่านี้จะเสนอชื่อผู้ที่สมควรได้รับ และกราบทูลแก่พระมหากษัตริย์เพื่อทรงอนุมัติและพระราชทานต่อไป
สำหรับพระบรมวงศานุวงศ์ที่อยู่ในลำดับการสืบราชสันตติวงศ์ของนอร์เวย์ จะได้รับพระราชทานเครื่องราชอิสริยาภรณ์นี้เมื่อทรงบรรลุนิติภาวะ ซึ่งพระบรมวงศานุวงศ์นอร์เวย์รายล่าสุดที่ได้รับพระราชทานเครื่องราชอิสริยาภรณ์นี้เนื่องจากทรงบรรลุนิติภาวะ ได้แก่ เจ้าหญิงอิงกริด อเล็กซันดราแห่งนอร์เวย์
วัดบุญญาราม (ประเทศมาเลเซีย)

วัดบุญญาราม เป็นวัดไทยสังกัดคณะสงฆ์ฝ่ายมหานิกาย ตั้งอยู่ในตำบลอะห์ อำเภอกูบังปาซู รัฐเกอดะฮ์ ประเทศมาเลเซีย ปัจจุบันมีพระเทพมงคลญาณ (คลิ้ง จิตฺตปาโล) ดำรงตำแหน่งเจ้าอาวาส
วัดบุญญารามเป็นวัดประจำหมู่บ้านปาดังเซรา ชาวบ้านเป็นชาวมาเลเซียเชื้อสายสยามและชาวไทย วัดถือเป็นศูนย์กลางของชุมชน มีการประกอบพิธีทางศาสนาในวันสำคัญทางศาสนาและวันงานประเพณีต่าง ๆ นอกจากนั้นวัดยังเป็นที่ตั้งของโรงเรียนภาษาไทย ซึ่งเปิดการเรียนสอนมานานกว่า 60 ปี โดยพระเทพมงคลญาณ อดีตเจ้าอาวาส ที่ดำเนินการมาอย่างต่อเนื่อง โดยทำหน้าที่ในการสอนภาษาไทยรวมทั้งการอบรมสั่งสอนให้รู้จักขนบธรรมเนียมประเพณี วัฒนธรรม และความรู้ความเข้าใจในหลักพระพุทธศาสนา
รูปแบบสถาปัตยกรรมเป็นรูปแบบสถาปัตยกรรมไทยประเพณี อาคารเสนาสนะประกอบด้วยอุโบสถ มณฑป โรงฉันเป็นอาคาร 3 ชั้น ฌาปณสถาน และสถานที่เก็บกระดูก
พระญาณรักขิต (แผน โสภโณ)

พระญาณรักขิต (แผน โสภโณ) ปัจจุบันดำรงตำแหน่งทางพระสังฆาธิการ เจ้าคณะจังหวัดกาฬสินธุ์ (ธรรมยุติกนิกาย), ผู้รักษาการแทนเจ้าอาวาสวัดโสภณพัฒนาราม (ภูปูนในฝัน) บ้านดงบัง ตำบลมหาไชย อำเภอสมเด็จ จังหวัดกาฬสินธุ์, ประธานคณะกรรมการคณะสงฆ์ธรรมยุติจังหวัดกาฬสินธุ์
ชาตภูมิ.
พระญาณรักขิต (แผน โสภโณ) นามเดิมชื่อนายแผน นามสกุล ภูนาสี 
รางวัลเชิดชูเกียรติคุณ.
ในการนี้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงเสด็จพระราชดำเนินเป็นการส่วนพระองค์พระราชทานรางวัลเสาเสมาธรรมจักร ประจำปี พ.ศ. 2563 – 2564 ในวันพุธที่ 23 กุมภาพันธ์ พ.ศ. 2565 เวลา 17.00 น. ณ ศาลาพระราชศรัทธา วัดปทุมวนาราม เขตปทุมวัน กรุงเทพมหานคร
โยชิโอะ ทาจิบานะ

โยชิโอะ ทาจิบานะ (; โรมาจิ: "Tachibana Yoshio"; 24 กุมภาพันธ์ ค.ศ. 1890 – 24 กันยายน ค.ศ. 1947) เป็นนายทหารยศพลโทในกองทัพบกจักรวรรดิญี่ปุ่นช่วงสงครามโลกครั้งที่สอง บังคับบัญชากองทหารที่รักษาเกาะชิจิจิมะ หมู่เกาะโองาซาวาระ ภายหลังเกิดอุบัติการณ์ชิจิจิมะ จึงถูกไต่สวนและพิพากษาประหารชีวิตด้วยข้อหาอาชญากรรมสงครามซึ่งมีการทรมาน วิสามัญฆาตกรรม และการกินเนื้อมนุษย์อันกระทำต่อเชลยศึกชาวอเมริกัน
ประวัติ.
ชีวิตช่วงต้นและราชการทหาร.
ทาจิบานะเป็นชาวจังหวัดเอฮิเมะ หลังสำเร็จการศึกษาจากโรงเรียนเอกชนแห่งหนึ่ง ได้เข้าศึกษาต่อที่โรงเรียนนายร้อยทหารบกจักรวรรดิญี่ปุ่น รุ่นที่ 25 จนสำเร็จใน ค.ศ. 1913 ช่วงแรกที่รับราชการทหารนั้นไม่มีผลงานโดดเด่นนัก ครั้นเดือนกันยายน ค.ศ. 1916 ถึงเดือนมกราคม ค.ศ. 1917 เขาเข้าเรียนพลศึกษาที่โรงเรียนทหารบกโทยามะ ต่อมาในเดือนสิงหาคม ค.ศ. 1923 เขาได้รับเลื่อนยศเป็นร้อยเอก และในเดือนมีนาคม ค.ศ. 1924 ได้บัญชาการกองพันกองหนึ่งในกรมทหารราบที่ 12 กองทัพบกจักรวรรดิญี่ปุ่น ภายหลัง เขาได้ปฏิบัติงานในหน่วยเสนาธิการของกองพลที่ 11 กองทัพบกจักรวรรดิญี่ปุ่น และได้เป็นผู้แทนกองทัพบกในวิทยาลัยพณิชยการทากามัตสึ ครั้นเดือนสิงหาคม ค.ศ. 1930 เขาได้ยศพันตรี และในเดือนสิงหาคม ค.ศ. 1935 ได้ยศพันโท ในกลางคริสต์ทศวรรษ 1930 เขาเป็นเจ้าหน้าที่ประสานงานอยู่ในกองทัพบกจักรวรรดิหมั่นโจวกั๋ว จนเดือนสิงหาคม ค.ศ. 1939 เขาได้บังคับบัญชากรมทหารราบที่ 65 กองทัพบกจักรวรรดิญี่ปุ่น และได้รบในยุทธการจ้าวหยาง–อี๋ชางในระหว่างสงครามจีน–ญี่ปุ่นครั้งที่สอง
ใน ค.ศ. 1942 ทาจิบานะได้เข้าประจำในหน่วยเสนาธิการของกองบัญชาการรักษาภูมิภาคฮิโรชิมะ และในเดือนมีนาคม ค.ศ. 1943 เขาได้รับเลื่อนยศเป็นพลตรี ครั้นเดือนพฤษภาคม ค.ศ. 1944 เขาได้บังคับบัญชากองพลผสมอิสระที่ 1 กองทัพบกจักรวรรดิญี่ปุ่น ซึ่งมีภารกิจเป็นการรักษาหมู่เกาะโองาซาวาระมิให้ถูกกองทัพอเมริกันรุกรานในช่วงเตรียมปฏิบัติการดาวน์ฟอลเบื้องต้น ครั้นวันที่ 23 มีนาคม ค.ศ. 1945 เขาได้รับเลื่อนยศเป็นพลโท และไดับังคับบัญชากองพลทหารราบที่ 109 กองทัพบกจักรวรรดิญี่ปุ่น
สงครามโลกครั้งที่สอง.
กลาง ค.ศ. 1945 ฝ่ายสัมพันธมิตรปิดกั้นน่านน้ำ ทำให้กองทหารญี่ปุ่น 25,000 กองบนเกาะชิจิจิมะขาดเสบียง แต่ไม่ถึงกับอดอยาก แม้จะต้องลดอัตราส่วนข้าวรายบุคคลในแต่ละวันลงจาก 400 กรัมเป็น 240 กรัมก็ตาม กระทั่งปลายปีนั้น เกิดเหตุการณ์ซึ่งภายหลังเรียกว่า อุบัติการณ์ชิจิจิมะ อันเป็นเหตุให้หน่วยเสนาธิการของทาจิบานะเริ่มกินเนื้อมนุษย์ ในเหตุการณ์นั้น ทหารอากาศอเมริกัน 9 คนถูกยิงเครื่องบินตกขณะเข้าทิ้งระเบิดที่เกาะชิจิจิมะ 8 คนถูกจับ ส่วนคนที่ 9 หนีรอดไปได้ คือ จอร์จ เอช. ดับเบิลยู. บุช นักบินอายุ 20 ปี ซึ่งภายหลังได้เป็นประธานาธิบดีสหรัฐ ในช่วงเวลาหลายเดือน มีการทยอยประหารทหารที่ถูกจับ โดยอ้างว่า เป็นคำสั่งของทาจิบานะ ซึ่งเป็นที่รับรู้ของหน่วยเสนาธิการของเขาว่า เป็นผู้บังคับบัญชาที่เหี้ยมโหดและติดสุรา เมื่อประหารแล้ว มีการส่งศพไปให้เจ้าหน้าที่ฝ่ายแพทย์ชำแหละ แล้วส่งตับกับอวัยวะอื่น ๆ ไปให้ทหารเสนาธิการชั้นผู้ใหญ่บริโภค
เมื่อสิ้นสงครามใน ค.ศ. 1945 ทาจิบานะกับหน่วยเสนาธิการของเขาถูกเจ้าหน้าที่อเมริกันจับกุมและเนรเทศไปยังกวมเพื่อรับการไต่สวนฐานกระทำอาชญากรรมสงครามอันเกี่ยวเนื่องกับอุบัติการณ์ชิชิจิมะ การไต่สวนมีในเดือนสิงหาคม ค.ศ. 1946 แต่การกินเนื้อมนุษย์ไม่เป็นความผิดตามกฎหมายระหว่างประเทศในครั้งนั้น และทาจิบานะถูกตั้งข้อหา "ขัดขวางไม่ให้มีการปลงศพอย่างสมเกียรติ" แทน ที่สุดแล้ว ทาจิบานะ กับจำเลยคนอื่น ๆ อีก 4 คน ถูกพิพากษาให้ประหารชีวิตด้วยการแขวนคอ ทั้ง 5 คนถูกประหารและฝังศพไว้ที่กวมโดยไม่ระบุชื่อหลุมศพไว้
โกลเดนคามุย (ฤดูกาลที่ 4)

<ns>0</ns>
 <revision>
 <parentid>10834469</parentid>
 <timestamp>2023-06-26T18:17:26Z</timestamp>
 <contributor>
 <username>วณิพก</username>
 </contributor>
 <origin>10834470</origin>
 <model>wikitext</model>
 <format>text/x-wiki</format>
 <ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
"โกลเดนคามุย" ฤดูกาลที่ 4 เป็นซีรีส์อนิเมะ อิงจากซีรีส์มังงะชื่อเรื่องเดียวกัน แต่งเรื่องและวาดภาพโดยซาโตรุ โนดะ ในวันที่ 5 ธันวาคม พ.ศ. 2564 มีการประกาศว่าซีรีส์ได้รับการดัดแปลงเป็นซีรีส์อนิเมะฤดูกาลที่ 4 ผลิตโดยสตูดิโอเบรนส์เบส แทนที่สตูดิโอผู้ผลิตเดิมในฤดูกาล 1-3 คือเจโนสตูดิโอ ชิซูตากะ ซูงาฮาระทำหน้าที่เป็นหัวหน้าผู้กำกับ ทากูมิ ยามากาวะเป็นผู้ออกแบบตัวละคร โนโบรุ ทากางิกลับมาเป็นผู้เขียนบท ฤดูกาลที่ 4 เริ่มออกอากาศในวันที่ 3 ตุลาคม พ.ศ. 2565 เพลงเปิดชื่อเพลงว่า "Never Say Goodbye" ร้องโดยวง ALI ร่วมกับ Mummy-D ส่วนเพลงปิดชื่อเพลงว่า "ซูเบเตะ กะ โซโกะ นิ อาริมาซุ โย นิ" ร้องโดยวง The Spellbound ในวันที 7 พฤศจิกายน พ.ศ. 2565 มีการประกาศว่าตอนที่ 7 ของฤดูกาลและตอนถัด ๆ ไปจะเลื่อนการออกอากาศเนื่องมาจากการเสียชีวิตของสมาชิกทีมงานหลัก ฤดูกาลที่ 4 เริ่มออกอากาศใหม่ตั้งแต่ตอนแรกในวันที่ 3 เมษายน พ.ศ. 2566 และตอนที่ 7 ออกอากาศในวันที่ 15 พฤษภาคม
รายชื่อตอน.
<onlyinclude>
</onlyinclude>
บาลงดอร์ 2022

บัลลงดอร์ 2022  เป็นงานประจำปีครั้งที่ 66 ของบาลงดอร์ ซึ่งจัดโดยฟร็องส์ฟุตโบล เพื่อยกย่องนักฟุตบอลที่ดีที่สุดในโลกในฤดูกาล 2021–22
ประกาศรายชื่อผู้ได้รับการเสนอชื่อเข้าชิงรางวัลในวันที่ 12 สิงหาคม พ.ศ. 2565
เป็นครั้งแรกในประวัติศาสตร์ของการมอบรางวัล ที่อิงตามผลงานของฤดูกาลแข่งขัน (สิงหาคม 2564–กรกฎาคม 2565) แทนที่จะเป็นปีปฏิทิน
รางวัลบาลงดอร์.
ประกาศรายชื่อผู้ได้รับการเสนอชื่อเข้าชิงรางวัลในวันที่ 12 สิงหาคม พ.ศ. 2565 ลิโอเนล เมสซิ ผู้ชนะ 7 สมัยและเจ้ารองรางวัลคนล่าสุด ไม่ได้รับการเสนอชื่อเข้าชิงรางวัลเป็นครั้งแรกนับตั้งแต่ พ.ศ. 2548
รางวัลบาลงดอร์หญิง.
อาเลกเซีย ปูเตยัส ได้รับรางวัลบาลงดอร์หญิง 2022 สำหรับผู้เล่นหญิงยอดเยี่ยมที่สุดในโลก
ถ้วยรางวัลยาชิน.
ตีโบ กูร์ตัว ได้รับถ้วยรางวัลยาชินในฐานะผู้รักษาประตูที่ดีที่สุดในปี 2022
วัดเกาะแก้วสุวรรณาราม

วัดเกาะแก้วสุวรรณาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านซ่อง อำเภอพนมสารคาม จังหวัดฉะเชิงเทรา ที่ดินตั้งวัดมีเนื้อที่ 13 ไร่ 2 งาน 17 ตารางวา ภายหลังได้ซื้อที่ดินเพิ่ม มีที่ดินรวม 22 ไร่ 3 งาน 49 ตารางวา ปัจจุบันมีพระครูวิมลสารคุณ เป็นเจ้าอาวาส
วัดเกาะแก้วสุวรรณาราม เดิมชื่อ วัดหนองคอกควาย อาจเป็นเพราะสมัยก่อนบริเวณวัดนี้มีสภาพเป็นทุ่งหญ้า แต่นับเป็นพื้นที่ที่อยู่สองกว่าระดับน้ำ และเวลาหน้าฝนน้ำจะไม่ท่วมชาวบ้าน จึงมักนำวัวควายมาผูกอยู่บริเวณแถบนี้ ตั้งวัดเมื่อ พ.ศ. 2374 ตามหนังสือรับรองสภาพวัดที่ พ.ศ.0014/045 ให้ไว้ ณ วันที่ 16 สิงหาคม พ.ศ. 2548 ผู้นำสร้างวัด คือหลวงพ่ออิด ซึ่งเป็นพระที่ชาวบ้านให้ความเคารพศรัทธามาก ได้รับพระราชทานวิสุงคามสีมา เมื่อวันที่ 16 พฤศจิกายน พ.ศ. 2515 ด้านการศึกษามีโรงเรียนพระปริยัติธรรมแผนกบาลีเปิดสอนเมื่อ พ.ศ. 2536 และศูนย์บริการการศึกษานอกโรงเรียน (ศูนย์การเรียนชุมชนเฉลิมพระเกียรติ) 
อาคารเสนาสนะภายในวัด ได้แก่ วิหารหลวงพ่ออิดที่ประดิษฐานพระพุทธชินราชปูนปั้น มีรอยพระพุทธบาทจำลอง วัดมีการจัดงานประจำปี ณ วันขึ้น 15 ค่ำ เดือน 3 ของทุกปี เป็นงานปิดทองหลวงพ่ออิดและรอยพระพุทธบาทจำลอง จัด 3 วัน 3 คืน
สมาคมวอลเลย์บอลอัฟกานิสถาน

สมาคมวอลเลย์บอลอัฟกานิสถาน  เป็นหน่วยงานกำกับดูแลวอลเลย์บอลในประเทศอัฟกานิสถาน
สหพันธ์ได้เรียกตัวนักกีฬาทั้งหมด 14 คนเพื่อเข้าแข่งขันเอเชียนเกมส์ 2014
การคัดเลือกนักกีฬาทีมชาติและ 'ทีมเอ' สหพันธ์ได้จัดการแข่งขันวอลเลย์บอลระดับชาติ 10 วันสำหรับทั้งชายและหญิง
วอลเลย์บอลออสเตรเลีย

วอลเลย์บอลออสเตรเลีย  เดิมชื่อ สหพันธ์วอลเลย์บอลออสเตรเลีย (Australian Volleyball Federation; AVF) เป็นองค์กรปกครองระดับชาติสำหรับกีฬาวอลเลย์บอลในประเทศออสเตรเลีย สหพันธ์ก่อตั้งขึ้นใน พ.ศ. 2506 มีหน้าที่ดูแลการแข่งขันวอลเลย์บอลระดับชาติควบคู่ไปกับสมาคมระดับรัฐ
สหพันธ์วอลเลย์บอลบังกลาเทศ

สหพันธ์วอลเลย์บอลบังกลาเทศ  เป็นสหพันธ์วอลเลย์บอลระดับชาติและมีหน้าที่ควบคุมกีฬาวอลเลย์บอลในประเทศบังคลาเทศ นายแพทย์ อติกุล อิสลาม เป็นประธานและ อะชิกุร เราะห์มาน มิกุ เป็นเลขาธิการสหพันธ์
สหพันธ์ยังมีการแข่งขันระดับชาติและระดับนานาชาติมากมาย
ซาโตรุ โนดะ

ซาโตรุ โนดะ (; โรมาจิ: "Noda Satoru") เป็นนักเขียนการ์ตูนชาวญี่ปุ่น มีชื่อเสียงในฐานะเจ้าของผลงานซีรีส์มังงะเรื่อง "โกลเดนคามุย" ซึ่งชนะเลิศรางวัลมังงะไทโชในปี พ.ศ. 2559 และรางวัลวัฒนธรรมเทซูกะ โอซามุในปี พ.ศ. 2561
ชีวประวัติ.
โนดะเกิดที่คิตะฮิโรชิมะ จังหวัดฮกไกโด ประเทศญี่ปุ่น ปู่ทวดของเขาเป็นผู้ตั้งฐานทัพทางทหารในฮกไกโดและเป็นทหารผ่านศึกในสงครามรัสเซีย-ญี่ปุ่น โนดะตั้งชื่อตัวละครเอกของซีรีส์มังงะเรื่อง"โกลเดนคามุย"ตามชื่อของปู่ทวด หลังจากย้ายไปโตเกียวเมื่ออายุ 23 ปี ก็เข้าสู่วงการมังงะในฐานะผู้ช่วยนักเขียนการ์ตูน โนดะเป็นผู้ช่วยของมิตสึโร คูโบะเป็นเวลาสองปี และต่อมาทำงานกับยาซูยูกิ คูนิโตโมะ โนดะเปิดตัวในฐานะนักเขียนการ์ตูนในปี พ.ศ. 2546 ด้วยมังงะเรื่องสั้นชื่อเรื่องว่า "เคียวโกะซัง โนะ เคียว โตะ อิอุ เคียว" (; โรมาจิ: "Kyōko-san no Kyō to iu Kyō") ตีพิมพ์ในนิตยสาร"ยังแมกกาซีนรายเดือน" เรื่องสั้นเรื่องที่สองในปี พ.ศ. 2559 ชื่อเรื่องว่า "โกรี วะ มาเอะ ชิกะ มูกาไน" (; โรมาจิ: "Gōrī wa Mae Shika Mukanai") ได้รับรางวัลรางวัลชิบะเท็ตสึยะ ในสาขาศิลปินรุ่นเยาว์ 
หลังจากทำงานเป็นผู้ช่วยนักเขียนการ์ตูนมาเกือบสิบปี โนดะจึงได้เปิดตัวซีรีส์มังงะในปี พ.ศ. 2554 ด้วยเรื่อง "ซูปินามาราดะ!" ตีพิมพ์ในนิตยสาร"ยังจัมป์รายสัปดาห์" หลัง"ซูปินามาราดะ!" ไม่ประสบความสำเร็จในทางการค้า โนดะจึงใช้เวลาหนึ่งปีก่อนที่จะเริ่มซีรีส์ต่อไปคือ"โกลเดนคามุย" ในปี พ.ศ. 2557 ซีรีส์มังงะเรื่องนี้ประสบความสำเร็จทางการค้าและได้รับการกล่าวถึงอย่างแพร่หลาย ซีรีส์มังงะชนะรางวัลมังงะไทโชในปี พ.ศ. 2559 และรางวัลวัฒนธรรมเทซูกะ โอซามุในปี พ.ศ. 2561 หลังจากเรื่อง"โกลเดนคามุย"อวสานในปี พ.ศ. 2565 โนดะประกาศว่าตนจะเขียนเรื่อง"ซูปินามาราดะ!" อีกครั้ง
เกี่ยวกับชีวิตส่วนตัวของโนดะนั้นมีข้อมูลไม่มาก แม้ว่าเขาจะยังคงสถานะออนไลน์บนอินเทอร์เน็ตและถูกสัมภาษณ์โดยสื่อมวลชนเกี่ยวกับงานของเขา แต่เขาก็ไม่ได้ปรากฏตัวต่อสาธารณะ เมื่อได้รับรางวัลมังงะไทโชในปี พ.ศ.2559 บรรณาธิการเป็นตัวแทนมารับรางวัล ส่วนโนดะส่งเพียงข้อความเสียงมากล่าวรับรางวัล
สมาคมวอลเลย์บอลจีน

สมาคมวอลเลย์บอลจีน (จีนตัวย่อ:中国排球协会) เป็นองค์กรด้านกีฬาที่ไม่แสวงหาผลกำไรระดับชาติในสาธารณรัฐประชาชนจีน เป็นตัวแทนของประเทศจีนในสหพันธ์วอลเลย์บอลระหว่างประเทศและสมาพันธ์วอลเลย์บอลเอเชีย เช่นเดียวกับกีฬาวอลเลย์บอลในสหพันธ์กีฬาจีนทั้งหมด นอกจากนี้ยังจัดการวอลเลย์บอลชายและหญิงทีมชาติจีนและจัดการแข่งขันไชนีสวอลเลย์บอลซูเปอร์ลีก
วัดราชฮ้วง

วัดราชฮ้วง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพนมสารคาม อำเภอพนมสารคาม จังหวัดฉะเชิงเทรา ที่ดินตั้งวัดมีเนื้อที่ 7 ไร่ 3 งาน 39 ตารางวา อาณาเขตทิศเหนือจดคลองท่าลาด ทิศใต้จดถนนสาธารณะ ทิศตะวันออก จดถนนราชสราญ ทิศตะวันออก จดคลองสาธารณะ
วัดราชฮ้วง หรือ วัดราชฮ้วงสถาพร ตั้งวัดเมื่อ พ.ศ. 2367 ได้รับพระราชทานวิสุงคามสีมาเมื่อวันที่ 19 มีนาคม พ.ศ. 2550 ปัจจุบันมีเจ้าอาวาสคือ พระอธิการบุญเกิด กิตติสาโร ภายในวัดมีอนุสาวรีย์สมเด็จพระเจ้าตามสิน วัดมีพระเกจิ ได้แก่ หลวงพ่อจำรัส เอกะสาโร (พ.ศ. 2433–2519) ซึ่งใด้สร้างวัตถุมงคลหลายอย่างเช่น ตะกรุด ผ้ายันต์ เหรียญรุ่น 1 ปลุกเสกวัดราชฮ้วงปี พ.ศ. 2513 เป็นต้น
สหพันธ์วอลเลย์บอลอินโดนีเซีย

สหพันธ์วอลเลย์บอลอินโดนีเซีย  หรือที่เรียกกันทั่วไปว่า PBVSI (อินโดนีเซีย: "Persatuan Bola Voli Seluruh Indonesia" บางครั้งแปลว่า สมาคมวอลเลย์บอลอินโดนีเซียทั้งหมด) เป็นองค์กรปกครองของวอลเลย์บอลและวอลเลย์บอลชายหาดในประเทศอินโดนีเซีย ก่อตั้งเมื่อปี พ.ศ. 2498 โดยมีสำนักงานใหญ่อยู่ที่เมืองปันโครัน ทางใต้ของจาการ์ตา สหพันธ์เป็นสมาชิกของสหพันธ์วอลเลย์บอลระหว่างประเทศ (FIVB) และสมาพันธ์วอลเลย์บอลเอเชีย (AVC) รวมถึงกีฬาวอลเลย์บอลในคณะกรรมการกีฬาอินโดนีเซีย จัดแข่งขันทั้งโปรลีกาชายและโปรลีกาหญิง สหพันธ์ยังดูแลทีมวอลเลย์บอลชายอินโดนีเซียและทีมวอลเลย์บอลหญิงอินโดนีเซีย
วัดท่าเกวียน (จังหวัดฉะเชิงเทรา)

วัดท่าเกวียน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพนมสารคาม อำเภอพนมสารคาม จังหวัดฉะเชิงเทรา ที่ดินตั้งวัดมีเนื้อที่ 19 ไร่ 2 งาน 22 ตารางวา มีธรณีสงฆ์ จำนวน 2 แปลง เนื้อที่ 51 ไร่ 1 งาน 40 ตารางวา
วัดท่าเกวียนตั้งวัดเมื่อ พ.ศ. 2368 เป็นวัดที่สร้างโดยเกษตรกร เนื่องจากในสมัยนั้น ชาวบ้านได้นำผลผลิตทางการเกษตรออกจากป่าโดยใช้เกวียนบรรทุกมาลงเรือเพื่อลำเลียงไปขายยังกรุงเทพมหานคร บริเวณที่สร้างวัดเป็นพื้นที่ราบ จึงเป็นที่พักเกวียน ในบางครั้งไม่สามารถ ขนลงเรือได้ทันก็ต้องนอนพักแรมในบริเวณนี้ เห็นว่าไม่สะดวกจึงคิดจะสร้างวัดขึ้น ในช่วงแรกได้สร้างกุฏิ เสนาสนะต่าง ๆ ขึ้น วัดได้รับพระราชทานวิสุงคามสีมาเมื่อวันที่ 16 มกราคม พ.ศ. 2518 เขตวิสุงคามสีมา กว้าง 16 เมตร ยาว 30 เมตร ด้านการศึกษา ทางวัดได้เปิดสอนโรงเรียนพระปริยัติธรรมแผนกธรรม เมื่อ พ.ศ. 2475 โรงเรียนพระปริยัติธรรมแผนกบาลี เปิดสอนเมื่อ พ.ศ. 2500 โรงเรียนพระปริยัติธรรมแผนกสามัญเปิดสอนเมื่อ พ.ศ. 2475 และศูนย์ศึกษาพระพุทธศาสนาวันอาทิตย์ เปิดสอนเมื่อพ.ศ. 2520
อาคารเสนาสนะที่สำคัญ ได้แก่ อุโบสถ กว้าง 14 เมตร ยาว 30 เมตร สร้างเมื่อ พ.ศ. 2511 เป็นอาคารคอนกรีตเสริมเหล็ก กุฏิสงฆ์จำนวน 13 หลัง เป็นอาคารไม้ 4 หลัง ครึ่งตึกครึ่งไม้ 2 หลัง และตึก 7 หลัง ศาลาการเปรียญ กว้าง 13 เมตร ยาว 41 เมตร สร้างเมื่อ พ.ศ. 2495 เป็นอาคารครึ่งตึกครึ่งไม้ 2 ชั้น ศาลาบำเพ็ญกุศล จำนวน 3 หลัง สร้างด้วยคอนกรีตเสริมเหล็ก 1 หลัง สร้างด้วยไม้ 2 หลัง
วัดหนองรี (จังหวัดฉะเชิงเทรา)

วัดหนองรี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพนมสารคาม อำเภอพนมสารคาม จังหวัดฉะเชิงเทรา มีเนื้อที่ 6 ไร่ 20 ตารางวา ธรณีสงฆ์ จำนวน 1 แปลง เนื้อที่ 1 ไร่ มีพระครูสังวรธรรมรักษ์ (สำรวย) เป็นเจ้าอาวาส
วัดหนองรีตั้งวัดเมื่อ พ.ศ. 2350 ได้รับพระราชทานวิสุงคามสีมา เมื่อวันที่ 22 กรกฎาคม พ.ศ. 2505 เขตวิสุงคามสีมากว้าง 20 เมตร ยาว 40 เมตร
อาคารเสนาสนะที่สำคัญ ได้แก่ อุโบสถกว้าง 7 เมตร ยาว 16 เมตร สร้างเมื่อ พ.ศ. 2503 เป็นอาคารคอนกรีตเสริมเหล็ก กุฏิสงฆ์ จำนวน 4 หลัง เป็นอาคารไม้ 3 หลัง ครึ่งตึกครึ่งไม้ 1 หลัง ศาลาการเปรียญกว้าง 13 เมตร ยาว 24 เมตร สร้างเมื่อ พ.ศ. 2537 เป็นอาคารไม้ทรงไทย หอสวดมนต์ กว้าง 10 เมตร ยาว 18 เมตร สร้างเมื่อ พ.ศ. 2516 เป็นอาคารไม้ทรงไทย และศาลาบำเพ็ญกุศล จำนวน 1 หลัง สร้างด้วยคอนกรีตเสริมเหล็ก
สหพันธ์วอลเลย์บอลอินเดีย

สหพันธ์วอลเลย์บอลอินเดีย (VFI) เป็นองค์กรปกครองของวอลเลย์บอลในประเทศอินเดีย
ประวัติ.
สหพันธ์วอลเลย์บอลอินเดียก่อตั้งขึ้นในปี พ.ศ. 2494 ก่อนการก่อตั้งสหพันธ์วอลเลย์บอลอินเดีย (VFI) วอลเลย์บอลถูกควบคุมโดยสมาคมโอลิมปิกอินเดีย (IOA) และในขณะนั้นการแข่งขันวอลเลย์บอลระหว่างรัฐจะจัดขึ้นทุก ๆ สองปี ตั้งแต่ พ.ศ. 2479 ถึง 2493 สำหรับผู้ชายเท่านั้น การแข่งขันชิงแชมป์ครั้งแรกจัดขึ้น พ.ศ. 2479 ที่เมืองละฮอร์ (ปัจจุบันอยู่ในปากีสถาน) ในปี พ.ศ. 2494 สหพันธ์วอลเลย์บอลอินเดียได้ก่อตั้งขึ้นและมีการประชุมครั้งแรกที่เมืองลูเธียนา (รัฐปัญจาบ)